**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 8-Ի N 1770-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Անհրաժեշտությունը.**

ՀՀ կառավարության 2005 թվականի սեպտեմբերի 8-ի «Հայաստանի Հանրապետության Գեղարքունիքի մարզի Արծվանիստի գյուղական համայնքի վարչական սահմանների նկարագիրը հաստատելու և Արծվանիստի գյուղական համայնքի վարչական սահմաններում գտնվող՝ պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N 1770-Ն որոշմամբ համայնքային սեփականություն հանդիսացող գյուղատնտեսական նշանակության 69,28 հա հողամասը փոխանցվել է համայնքին որպես այլ հողատեսք՝ մասնավորեցման ենթակա չէ:

Որոշման մեջ կատարվող փոփոխություններով և լրացումներով նախատեսվում է` համայնքային սեփականություն հանդիսացող գյուղատնտեսական նշանակության 69,28 հա հողամասը թույլատրել մասնավորեցման:

Մասնավորեցման անհրաժեշտությունը կայանում է նրանում, որ «ԱԿ ՖԵՐՄԱ» ՍՊ ընկերությունը ցանկություն է հայտնել համայնքում իրականացնել շուրջ 15 մլրդ. դրամի ներդրումային ծրագիր։ Ստեղծվելու է 300-400 նոր աշխատատեղեր։ Նախատեսվում է կառուցել խոշոր կաթնա-ապրանքային համալիր։ Հաշվի առնելով համալիրի շինարարության համար անհրաժեշտ բոլոր տեխնիկական պայմանները, ընկերությունը նպատակահարմար է գտել կառուցապատումն իրականացնել համայնքային սեփականություն հանդիսացող 136-113-05 ծածկագրի գյուղատնտեսական նշանակության այլ հողատեսքի վրա՝ սահմանված կարգով փոխելով հողամասի նպատակային նշանակությունը։

Հողամասի շահագործումը չի առաջացնում քաղաքաշինական, բնական և տեխնածին վտանգավոր երևույթներ, ինչպես նաև սերվիտուտ:

**2. Կարգավորման նպատակը և բնույթը.**

ՀՀ Գեղարքունիքի մարզի Արծվանիստ համայնքում խոշոր անասնապահական համալիր կառուցելու համար անհրաժեշտություն է առաջացել համայնքային սեփականություն հանդիսացող գյուղատնտեսական նշանակության այլ հողատեսքերից 69.28 հա հողամասը մասնավորեցնել, որի համար հստակեցվել է հողամասի նպատակային նշանակությունը և հողատեսքը, քանի որ 2011թվականի հողային հաշվեկշռում նշված հողամասը սխալմամբ հաշվառվել է որպես արդյունաբերության, ընդերքօգտագործման և այլ արտադրական նշանակության հողամաս:

Հաշվի առնելով վերոգրյալը, առաջարկվում է ՀՀ կառավարության 2005 թվականի սեպտեմբերի 8-ի N 1770-Ն որոշման մեջ կատարել փոփոխություն՝ 136-113-05 ծածկագրով 69,28 հա հողամասը թույլատրել մասնավորեցման:

**3. Նախագծի մշակման գործընթացում ներգրավված ինստիտուտները և անձինք**

ՀՀ Գեղարքունիքի մարզպետարան, ՀՀ Գեղարքունիքի մարզի Արծվանիստի համայնք:

**4. Ակնկալվող արդյունքը**

ՀՀ կառավարության որոշման նախագծի ընդունումը հնարավորություն կընձեռի հողամասի արդյունավետ օգտագործման, անասնապահական մթերքների արտադրության և նոր աշխատատեղերի ստեղծման համար։

**5. ՀՀ կառավարության որոշման ընդունման կապակցությամբ այլ նորմատիվ իրավական ակտերի ընդունման անհրաժեշտության մասին**

«ՀՀ կառավարության 2005 թվականի սեպտեմբերի 8-ի N1770-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**6. ՀՀ կառավարության որոշման ընդունմամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին**

«ՀՀ կառավարության 2005 թվականի սեպտեմբերի 8-ի N 1770-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման կապակցությամբ տեղական ինքնակառավարման մարմնի բյուջեում եկամուտների ավելացում կամ նվազեցում չի նախատեսվում:

**7.** **Կապը ռազմավարական փաստաթղթերի հետ․Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․**

Նախագիծը չի բխում Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ» փաստաթղթերից։